A) Hvor køber man billetter?
Alle billetter til vores arrangementer købes på <link>
Under hvert arrangement bliver du, ved at klikke på 'Køb billet', sendt videre til Ticketmaster og billetkøb.
Billetter kan også købes fysisk på Musikhusets kontor i åbningstiden.
da
B) Hvad med garderobe?
For at gøre det nemt for dig at komme af med dit overtøj, er der til alle vores egne arrangementer indregnet fri og bemandet garderobe i billetprisen.
da
C) Hvornår åbner dørene før et arrangement?
Dørene åbner altid én time før arrangementet starter, medmindre andet er angivet.
da
E) Er det sidde- eller ståpladser?
Før du køber din billet på Ticketmaster, kan du se, om det er sidde- eller ståpladser til arrangementet. Hvis et arrangement sælges som ståpladser, er det ikke tilladt at medbringe egne stole. Stole fra Musikhusets café eller lign. må ikke må hentes ind i koncertsalen. 



Vi henviser til siddepladser i foyeren ved koncerter i den store sal. Der vil som hovedregel ikke være tilgængelige stole ved stående arrangementer på Badeanstalten. 



Det kan ske, at en stående koncert bliver lavet om til en siddende. Men aldrig omvendt!
da
F) Hvor skal jeg sidde i Musikhuset?
Du sidder rigtig godt på alle pladserne i Musikhuset. Nedenfor kan du se oversigten over salen, når der er opstilling med stolerækker.



Rækkerne fra A-I er i gulvplan, række J-T er på de skrå pladser på tribunen og rækkerne U-Y er på balkon. Adgang til balkonen er via trappe i caféen.



Der er 5 kørestolspladser på gulv i højre side af salen. Adgang til huset er niveaufrit.
da
G) Kan man købe gavekort?
Vi udsteder meget gerne gavekort på alle beløb til brug ved Musikhusets egne arrangementer. Gavekort købes på Musikhusets kontor i åbningstiden. Forsalg sker ligeledes i Musikhusets administration i den almindelige åbningstid. 



Gavekort kan kun indløses på Musikhusets kontor og kun til egne arrangementer.
da
H) Hvad er Stjernekoncerter?
Med vores populære stjernekort er der stor rabat at hente til et udvalg af vores koncerter.  Stjernekortet er et slags klippekort til tre stjernemærkede koncerter, og klippekortet koster kun 150,- kr. Du kan finde vores 'Stjernekoncerter' ved at søge i programmet på forsiden. 



Oplev noget nyt til en stjernebillig pris Kom til 3 af vores udvalgte stjernekoncertet med dit stjernekort. En stjernekoncert er en udvalgt koncert, som vi gerne vil give flere publikummer en mulighed for at komme og se.Det vil være koncerter med spændende nye orkestre eller børneorkestre. Alle vores udvalgte koncerter er med noget særligt på hjertet, og du sparer mindst 30-50% i forhold til den ordinære billetpris.



Hvordan virker det?Klippekortet købes på Slagelse Musikhus' kontor i den almindelige åbningstid. Et klip gælder for én person til én koncert. Så man kan godt være flere personer om det samme klippekort. Klippekortet kan ikke kombineres med eventuelle andre rabatter.Ubrugte klip refunderes ikke.



Stjernekoncerter i foråret og efteråret 2020 (indtilvidere) 



 18. april: Mias Musikalske Univers: "Kongen, der ikke kunne sove." Oplev musikken med de helt små. En fortælling om at fylde sit liv med det, der i sandhed gør dig glad. F.eks. at hoppe i sengen i stedet for at sove! 02. maj: Partiet (S). Svensk partyreggae og skakbeat vildskabsmusik på Badeanstalten! Det skal opleves!



16. maj: Mathias Heise & Basic Big Band. Et helt usædvanligt talent på mundharmonika bakket op af et velsvingende og velspillende bigband.  



 24. oktober:  AddisAbabaBand. Det er et kosmisk fartøj hvis brændstof er afro, funk, jazz, avantgarde, stramme beats og kollektiv improvisation.
da
I) Kan jeg leje Musikhuset/Badeanstalten?
Begge husene kan lejes til møder, konferencer mv. og vi sørger selvfølgelig for forplejningen.



Ring til Sus på 58501070 (eller skriv på sutha@slagelsemusikhus.dk) og få et godt tilbud!
da
J) Kan jeg blive frivillig?
Selvfølgelig kan du det! 



I Slagelse Musikhus & Badeanstalten har vi en række fantastiske, trofaste foreninger, der involverer sig frivilligt i vores huse. 



Herunder Vægtløfterklubben AK ATLAS, Slagelse Hockeyklubs Støtteforening & Slagelse Gardens Venner. De slæber grej, stiller op, holder vagt, passer garderobe, checker billetter og står i baren. På den måde tjener de penge til deres foreninger. Når sæsonen er ovre, holder vi en ordentlig sommerfest for dem alle, og det er simpelthen så hyggeligt. 



Udover foreninger har vi også en række frivilliggrupper, hvor alle kan være med. F.eks. 'Musikværterne', der er dem, der sørger for den bedste backstageservice og stemning for vores kunstenere. Herudover er en række frivillige fotografer også tilknyttet huset.  



Natasha Grønlund, Musikvært. 



 Natasha Grønlund, Musikvært: "Det er fedt at være frivillig i Slagelse Musikhus fordi man bliver taget godt imod, man føler sig velkommen og værdsat. Der er garanti for gode oplevelser, plads til at udfolde sine skøre idéer og man får en masse spændende erfaring med sig på vejen."   



Har du lyst til at høre mere om, hvordan du kan blive frivillig hos os, så kontakt Anette Borg på anbor@slagelsemusikhus.dk.
da
K) Hvordan med offentlig transport?
Musikhuset og Badeanstalten ligger knap 150 meter fra Slagelse Station.  Det er den nærmeste busholdeplads for alle busser - både bybusser og regionalbusser. Togene mellem Slagelse & København samt Slagelse & Odense kører ca. med en halv times mellemrum.
da
L) Hvor kan jeg parkere?
Musikhusets hovedindgang vender ud mod p-pladsen i Træskogården.  Badeanstalten har hovedindgang ud mod Sdr. Stationsvej.Der er 2 handicap P-pladser i Træskogården, umiddelbart udenfor Musikhuset og Badeanstalten – udfor Panorama Biografen, samt 1 handicap-plads ind mod Musikhusets hovedindgang.Der skal forceres 2 x kantsten fra P-pladserne ved Panorama for at komme over vejen og hen til Musikhuset og Badeanstalten. 



Udover parkering i Træskogården kan der også parkeres ved VestsjællandsCentret, der ligger 3 minutters gang fra Slagelse Musikhus.
da